CELEX: 32016D2087
Language: fi
Date: 2016-11-14 00:00:00
Title: Neuvoston päätös (EU) 2016/2087, annettu 14 päivänä marraskuuta 2016, lisäetuuksia maataloustuotteiden kaupassa koskevan Euroopan unionin ja Islannin välisen kirjeenvaihtona tehdyn sopimuksen allekirjoittamisesta Euroopan unionin puolesta

30.11.2016   
            
            
               FI
            
            
               Euroopan unionin virallinen lehti
            
            
               L 324/1
            
         NEUVOSTON PÄÄTÖS (EU) 2016/2087,
   annettu 14 päivänä marraskuuta 2016,
   lisäetuuksia maataloustuotteiden kaupassa koskevan Euroopan unionin ja Islannin välisen kirjeenvaihtona tehdyn sopimuksen allekirjoittamisesta Euroopan unionin puolesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Euroopan talousalueesta tehdyn sopimuksen 19 artiklassa määrätään, että sopimuspuolet sitoutuvat jatkamaan ponnistelujaan keskinäisen maatalouskauppansa vapauttamiseksi asteittain.
            
         
               (2)
            
            
               Neuvosto valtuutti 24 päivänä huhtikuuta 2012 komission aloittamaan neuvottelut Islannin kanssa kahdenvälisen maataloustuotteiden kaupan laajemmasta vapauttamisesta Euroopan talousalueesta tehdyn sopimuksen 19 artiklan mukaisesti. Neuvottelut saatiin menestyksekkäästi päätökseen 17 päivänä syyskuuta 2015, ja kirjeenvaihtona tehty Euroopan unionin ja Islannin välinen lisäetuuksia maataloustuotteiden kaupassa koskeva sopimus parafoitiin.
            
         
               (3)
            
            
               Sopimus olisi näin ollen allekirjoitettava unionin puolesta sillä varauksella, että sopimuksen tekeminen saatetaan päätökseen myöhemmin,
            
         ON HYVÄKSYNYT TÄMÄN PÄÄTÖKSEN:
   1 artikla
   Annetaan lupa allekirjoittaa lisäetuuksia maataloustuotteiden kaupassa koskeva Euroopan unionin ja Islannin välinen kirjeenvaihtona tehty sopimus unionin puolesta sillä varauksella, että sopimuksen tekeminen saatetaan päätökseen (1).
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.
   3 artikla
   Tämä päätös tulee voimaan päivänä, jona se hyväksytään.
   
      Tehty Brysselissä 14 päivänä marraskuuta 2016.
      
         
            Neuvoston puolesta
         
         
            Puheenjohtaja
         
         G. MATEČNÁ
      
   
   
      (1)  Sopimuksen teksti julkaistaan yhdessä sen tekemistä koskevan päätöksen kanssa Euroopan unionin virallisessa lehdessä.